Projekts

**Likumprojekts**

**“Grozījumi Autopārvadājumu likumā”**

Izdarīt Autopārvadājumu likumā (Latvijas Republikas Saeimas un Ministru Kabineta Ziņotājs,1995, 20.nr.; 1997, 8.nr.; 1998, 24.nr.; 1999, 21.nr.; 2001, 1.nr., 12.nr.; 2002, 12.nr.; 2003, 23.nr.; 2004, 10.nr.; 2005, 2.nr., 12.nr.; 2006, 1.nr., 15.nr.; 2007, 10.nr., 15.nr.; 2008, 3.nr., 24.nr.; Latvijas Vēstnesis, 2010, 174.nr, 206.nr.; 2011, 80.nr.; 2013, 40 nr.; 2015, 91.nr.; 2017, 128.nr., 203.nr.) šādus grozījumus:

1. Aizstāt 1.panta 5.punktā, 6.panta pirmajā daļā un 30.panta pirmajā daļā vārdu “autopārvadājumu” (attiecīgā locījumā) ar vārdu “pārvadājumu”(attiecīgā locījumā)*.*
2. Aizstāt likumā vārdus “līniju būve” (attiecīgajā locījumā) ar vārdiem “maršrutu apkalpes vieta” (attiecīgajā locījumā).

1. 1.pantā:

izteikt 3.punktu šādā redakcijā:

“3) **autoosta** – būves ar no brauktuves nodalītu teritoriju, kas paredzētas autotransporta kustības organizēšanai, autotransporta līdzekļu un pasažieru apkalpošanai vai apmaiņai maršrutos.”;

izteikt 181 punktu šādā redakcijā:

“181) **licences kartīte** – noteiktas formas dokuments vai ieraksts valsts informācijas sistēmā, kas apliecina, ka pārvadātājs ar konkrēto autotransporta līdzekli var veikt dokumentā vai ierakstā norādītā veida komercpārvadājumus.”;

izteikt 19. punktu šādā redakcijā:

“19) **maršrutu apkalpes vietas -** autoosta, pasažieru apmaiņas vieta un pietura.”;

izteikt 261 punktu šādā redakcijā:

“261) “**pasažieru komercpārvadājumi ar taksometru** — pakalpojums, kurā pasažieri aizved uz pasažiera norādīto vietu, vienojoties ar pārvadātāju, tajā skaitā, kuru piedāvā, pieprasa un apstiprina, izmantojot elektronisko sakaru pakalpojumus, tostarp tiešsaistes režīmā tīmekļvietnē vai mobilajā lietotnē, un par kuru norēķinās atbilstoši taksometra skaitītājā reģistrētajai braukšanas maksai un papildmaksai.”;

papildināt pantu ar 263 punktu šādā redakcijā:

“263) **pasažieru apmaiņas vieta** – no brauktuves nodalīta teritorija kurā atrodas platformas un kas paredzēta autotransporta kustības organizēšanai, autotransporta līdzekļu un pasažieru apmaiņai maršrutos.”

papildināt pantu ar 281 punktu šādā redakcijā:

“281) **pietura** – vieta pasažieru apmaiņai maršrutos.”;

papildināt pantu ar 321 un 322 punktu šādā redakcijā:

“321) **tīmekļvietnes vai mobilās lietotnes pakalpojums** – tiešsaistes pakalpojums autopārvadājumam.

322) **tīmekļvietnes vai mobilās lietotnes pakalpojuma sniedzējs** – komersants, kas atbilstoši līgumam, kas noslēgts ar pārvadātāju, tiešsaistes režīmā organizē autopārvadājumu un sniedz saistītus pakalpojumus.”.

1. Izteikt 2. pantu šādā redakcijā:

**“2. pants. Likuma darbība**

Šis likums reglamentē tiesiskās attiecības starp pārvadātāju, autovadītāju, tīmekļvietnes vai mobilās lietotnes pakalpojuma sniedzēju, ekspeditoru, nosūtītāju, saņēmēju un pasažieri, organizējot un izpildot pasažieru un kravas pārvadājumus kā profesionālu darbību.”.

1. Papildināt likumu ar 4.2 pantu šādā redakcijā:

**“4.2 pants. Pašvaldības kontroles dienests**

(1) Pašvaldības kontroles dienests ir pašvaldības izveidota institūcija vai tās noteikta amatpersona, kura darbības mērķis ir, veicot autopārvadājumu uzraudzību un kontroli pašvaldības administratīvajā teritorijā, nodrošināt Latvijas Republikas normatīvajiem aktiem atbilstošus autopārvadājumus.

 (2) Lai kontrolētu autopārvadājumu atbilstību normatīvo aktu prasībām, pašvaldības kontroles dienesta amatpersonas ir tiesīgas:

1) apturēt autotransporta līdzekļus, ar kuriem veic pasažieru komercpārvadājumus, vai autotransporta līdzekļus, kas paredzēti kravu pārvadāšanai;

2) veikt kontrolpirkumus un kontrolpasūtījumus.

(3) Kārtību, kādā pašvaldības kontroles dienests aptur autotransporta līdzekļus, ar kuriem veic pasažieru komercpārvadājumus, un autotransporta līdzekļus, kas paredzēti kravu pārvadāšanai, nosaka Ministru kabinets.”

1. 5.1 panta pirmajā daļā:

izslēgt 12.punktu;

aizstāt 13.punktā vārdu “pārreģistrāciju” ar vārdiem “reģistrācijas apturēšanu vai anulēšanu”;

papildināt pantu ar 14., 15, un 16.punktu šādā redakcijā:

“14) atbilstoši Eiropas Parlamenta un Padomes 2009.gada 21.oktobra Regulas (EK) Nr. [1071/2009](http://eur-lex.europa.eu/eli/reg/2009/1071/oj/?locale=LV), ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu [96/26/EK](http://eur-lex.europa.eu/eli/dir/1996/26/oj/?locale=LV) (turpmāk – regula Nr. [1071/2009](http://eur-lex.europa.eu/eli/reg/2009/1071/oj/?locale=LV)) 8.panta 3.punktam organizē eksāmenus un izsniedz pārvadājumu vadītāja profesionālās kompetences sertifikātus.

15) speciālo atļauju (licenču) un licences kartīšu izsniegšanu pasažieru komercpārvadājumiem ar autobusiem, vieglajiem automobiļiem un kravas pārvadājumiem.

16) tīmekļvietnes un mobilās lietotnes pakalpojumu sniedzēju autopārvadājumu jomā reģistrāciju.”.

1. Izteikt 5.4 panta 8.punktu šādā redakcijā:

“8) lēmumu izsniegt un anulēt speciālo atļauju (licenci) pasažieru komercpārvadājumiem ar taksometru vai vieglo automobili.”;

papildināt pantu ar 9. punktu šādā redakcijā:

“9) lēmumu izsniegt un anulēt licences kartīti pasažieru komercpārvadājumiem ar taksometru vai vieglo automobili.”.

1. Papildināt 6. pantu ar sesto daļu šādā redakcijā:

 “(6) Speciālo atļauju (licenci) un licences kartīti izsniedz ar ierakstu Autotransporta direkcijas uzturētajā Autopārvadātāju informatīvajā datubāzē, nepieņemot atsevišķu rakstveida lēmumu, vienlaikus informāciju par speciālās atļaujas (licences) un licences kartītes izsniegšanu publicē Autotransporta direkcijas tīmekļvietnē un nosūta uz pārvadātāja iesniegumā norādīto elektroniskā pasta adresi. Speciālo atļauju (licenci) izsniedz uz desmit gadiem.”.

1. 29. pantā:

izteikt otro daļu šādā redakcijā:

“(2) Pasažieru komercpārvadājumus ar taksometru veic ar pārvadātāja īpašumā vai turējumā esošu M1 kategorijas vieglo automobili.”;

izteikt ceturto daļu šādā redakcijā:

“(4) Pasažieru komercpārvadājumus ar vieglo automobili veic ar pārvadātāja īpašumā vai turējumā esošu M1 kategorijas vieglo automobili, kurā ir ne vairāk kā četras pasažieru sēdvietas.”;

papildināt pantu ar piekto, sesto, septīto, astoto un devīto daļu šādā redakcijā:

“(5) Pasažieru komercpārvadājumus ar taksometru un vieglo automobili veic ar M1 kategorijas vieglo automobili, kura izlaiduma gads ir sākot no 2009.gada 1.janvāra un tā radīto oglekļa dioksīda (CO2) izmešu maksimālais daudzums gramos uz vienu kilometru nepārsniedz 150 g, bet, ja izlaiduma gads ir līdz 2008.gada 31.decembrim, tā motora tilpums kubikcentimetros nepārsniedz 2000 cm3.

 (6) Pasažieru komercpārvadājumus ar taksometru veic ar autotransporta līdzekli, kam normatīvajos aktos par transportlīdzekļu reģistrāciju noteiktajā kārtībā izsniegtas taksometra numura zīmes. Taksometra numura zīmes atļauts saņemt vai mainīt uz vispārējās nozīmes reģistrācijas numura zīmēm, pamatojoties uz plānošanas reģiona vai republikas pilsētas pašvaldības izdarītu atzīmi Transportlīdzekļu un to vadītāju valsts reģistrā.

 (7) Pasažieru komercpārvadājumus ar taksometru veic ar autotransporta līdzekli, kas aprīkots ar taksometra pazīšanas zīmi, gaismas kontrolsignālu, taksometra skaitītāju, informāciju par pārvadātāju, autovadītāju un tarifiem.

 (8) Pasažieru komercpārvadājumus ar vieglo automobili veic ar autotransporta līdzekli, kas aprīkots ar informāciju partīmekļvietnes vai mobilās lietotnes pakalpojuma sniedzēju, pārvadātāju un autovadītāju.

(9) Ministru kabinets nosaka prasības šā panta septītajā un astotajā daļā noteiktajam aprīkojumam un tā izvietojumam.”.

1. Papildināt 30.pantu ar septīto daļu šādā redakcijā:

“(7) Speciālo atļauju (licenci) un licences kartīti Autotransporta direkcija izsniedz ar ierakstu Autotransporta direkcijas uzturētajā Autopārvadātāju informatīvajā datubāzē, nepieņemot atsevišķu rakstveida lēmumu, vienlaikus informāciju par speciālās atļaujas (licences) un licences kartītes izsniegšanu publicē Autotransporta direkcijas tīmekļvietnē un nosūta uz pārvadātāja iesniegumā norādīto elektroniskā pasta adresi. Speciālo atļauju (licenci) izsniedz uz desmit gadiem.”.

1. 33.pantā:

izteikt nosaukumu šādā redakcijā:

**"33.pants. Maršrutu apkalpes vietas”;**

izteikt otro un trešo daļu šādā redakcijā:

“(2) Pieturu ierīkošanu, to labiekārtošanu un uzturēšanu veic ceļu īpašnieki.”

(3) Autoostu izvietojumu un skaitu nosaka attiecīgā pašvaldība. Autoostu ierīkošanu un uzturēšanu veic to īpašnieks vai valdītājs.”;

papildināt pantu ar 3.1 daļu šādā redakcijā:

 (3.1) Autoostas, kurās apkalpo reģionālās nozīmes maršrutus, iedala kategorijās saskaņā ar to apkalpoto  administratīvo teritoriju,  reisiem un pasažieriem.”;

izslēgt piektās daļas 1.punktā vārdu “pārreģistrācijas” un papildināt punktu aiz vārda “anulēšanas” ar vārdiem “kārtību un gadījumus, kādos aptur vai anulē autoostu reģistrāciju”;

izteikt sestās daļas pirmo teikumu šādā redakcijā:

“Autotransporta direkcija reģistrē autoostu, ja autoostas īpašnieks vai valdītājs ir reģistrēts Komercreģistrā un autoostas īpašniekam vai valdītājam nav parādu valsts vai pašvaldību budžetam.”;

papildināt pantu ar septīto daļu šādā redakcijā:

“(7) Autotransporta direkcija aptur vai anulē autoostas reģistrāciju, ja autoostas īpašnieka vai valdītāja darbībā konstatē šo komercdarbību reglamentējošo likumu vai Ministru kabineta noteikumu pārkāpumus, kā arī, ja saņemta informācija no citām atbildīgajām institūcijām.”.

1. 35. pantā:

izteikt pirmo daļu šādā redakcijā:

 “(1) Pasažieru komercpārvadājumus ar taksometru drīkst veikt, ja pārvadātājs ir saņēmis plānošanas reģiona vai republikas pilsētas pašvaldības izsniegtu speciālo atļauju (licenci) un licences kartīti attiecībā uz katru autotransporta līdzekli.”;

papildināt ar 1.1, 1.2  un1.3 daļu šādā redakcijā:

“(1.1) Speciālo atļauju (licenci) plānošanas reģions vai republikas pilsētas pašvaldība izsniedz, publicējot informāciju savā tīmekļvietnē un vienlaikus nosūtot informāciju uz pārvadātāja iesniegumā norādīto elektroniskā pasta adresi. Speciālo atļauju (licenci) izsniedz uz četriem gadiem.

(1.2) Plānošanas reģions vai republikas pilsētas pašvaldība izsniedz licences kartīti ar ierakstu Transportlīdzekļu un to vadītāju valsts reģistrā bez elektroniskā paraksta. Plānošanas reģions un republikas pilsētas pašvaldība var noteikt maksu par licences kartītes izsniegšanu.”.

(1.3) Prasības licences kartītes saņemšanai un kārtību, kādā plānošanas reģions vai republikas pilsētas pašvaldība izsniedz licences kartītes, nosaka Ministru kabinets.”;

papildināt trešo daļu pēc vārda "kādā” ar vārdiem "izsniedz speciālās atļaujas (licences) un";

izslēgt trešajā daļā vārdus: “taksometru radītā vides piesārņojuma ierobežojumus un siltumnīcefekta gāzu emisiju apjomu plānošanas reģionos, kā arī Valsts ieņēmumu dienestam sniedzamās informācijas apjomu”;

papildināt pantu ar 3.1 daļu šādā redakcijā:

“(3.1) Plānošanas reģions un republikas pilsētas pašvaldība anulē speciālo atļauju (licenci) vai licences kartīti pasažieru komercpārvadājumiem ar taksometru, ja pārvadātāja darbībā konstatē šo komercdarbību reglamentējošo likumu vai Ministru kabineta noteikumu pārkāpumus, kā arī, ja saņemta informācija no citām atbildīgajām institūcijām. Gadījumus kādos anulē speciālās atļaujas (licences) un licences kartītes, kā arī to anulēšanas kārtību nosaka Ministru kabinets.”;

izteikt piekto daļu šādā redakcijā:

“(5) Pasažieru komercpārvadājumus ar vieglo automobili drīkst veikt, ja pārvadātājs ir saņēmis Autotransporta direkcijas izsniegtu speciālo atļauju (licenci) un licences kartīti attiecībā uz katru autotransporta līdzekli.”;

papildināt pantu ar 5.1 un 5.2 daļu šādā redakcijā:

“(5.1) Autotransporta direkcija speciālo atļauju (licenci) un licences kartīti pasažieru komercpārvadājumiem ar vieglo automobili izsniedz ar ierakstu Autotransporta direkcijas uzturētajā Autopārvadātāju informatīvajā datubāzē, nepieņemot atsevišķu rakstveida lēmumu, kā arī vienlaikus informāciju par speciālās atļaujas (licences) un licences kartītes izsniegšanu publicē Autotransporta direkcijas tīmekļvietnē un nosūta uz pārvadātāja iesniegumā norādīto elektroniskā-pasta adresi. Speciālo atļauju (licenci) izsniedz uz četriem gadiem.”

“(5.2) Prasības licences kartītes saņemšanai un kārtību kādā Autotransporta direkcija izsniedz licences kartītes nosaka Ministru kabinets.”;

papildināt panta sesto daļu pēc vārda "kādā” ar vārdiem "izsniedz speciālās atļaujas (licences) un";

izslēgt sestajā daļā vārdus: “kā arī Valsts ieņēmumu dienestam sniedzamās informācijas apjomu”;

papildināt pantu ar 6.1 daļu šādā redakcijā:

“(6.1) Autotransporta direkcija anulē speciālo atļauju (licenci) vai licences kartīti, ja pārvadātāja darbībā konstatē šo komercdarbību reglamentējošo likumu vai Ministru kabineta noteikumu pārkāpumus, kā arī, ja saņemta informācija no citām atbildīgajām institūcijām. Gadījumus kādos anulē speciālās atļaujas (licences) un licences kartītes, kā arī anulēšanas kārtību nosaka Ministru kabinets.”;

izslēgt septīto daļu.

1. Papildināt likumu ar 35.1 pantu šādā redakcijā:

**“35.1 Pasažieru komercpārvadājumi ar taksometru starptautiskas nozīmes transporta infrastruktūras objektu (autoosta, dzelzceļa stacija, lidosta, osta), publiskiem mērķiem paredzētajās teritorijās.**

1. Transporta infrastruktūras objektā (autoostā, dzelzceļa stacijā, lidostā, ostā) (turpmāk – objekts) taksometru pakalpojumu sniegšanai publiskiem mērķiem paredzētajās teritorijās ir ierobežota piekļuve, ja tajā:

1) veic starptautiskas nozīmes pasažieru pārvadājumus;

2) darba laiks  pārsniedz vispārpieņemto darba laiku, kurā pasažieriem nav pieejami sabiedriskā transporta pakalpojumi;

3) publiski pieejamā teritorija ir atsevišķi no brauktuves norobežota teritorija,  kurā nepieciešams organizēt transporta plūsmu un taksometra pakalpojuma piedāvājuma nodrošināšanu atbilstoši pieprasījumam.

1. Ierobežojumu objekta publiskiem mērķiem paredzētās teritorijas piekļuvei nosaka vietējā pašvaldība, publicējot informāciju tīmekļvietnē. Par objektu, kas atrodas ārpus republikas pilsētas administratīvās teritorijas, pašvaldība informē plānošanas reģionu.
2. Objekta publiski pieejamā teritorijā ar ierobežotu piekļuvi taksometra pakalpojumus var sniegt pārvadātājs, kas nodrošina:
3. pakalpojuma piedāvājumu visā objekta darba (diennakts) laikā;
4. personu ar invaliditāti apkalpošanu;
5. papildus arī taksometrus ar 5 līdz 8 pasažieru sēdvietām;
6. taksometrus, kuri piemēroti pasažieru (bērnu) kuru augums nepārsniedz 150 cm, pārvadāšanai;

5) braucienu no objekta pēc pārvadātāja noteikta viena tarifa nolīgšanai, vienam kilometram un vienai minūtei;

6) norēķinu ar pasažieri par braucienu no objekta ar fiksētā tirdzniecības vietā iegādātu,  Valsts ieņēmumu dienestā reģistrētu  priekšapmaksu apliecinošu dokumentu, darījumu  reģistrējot taksometra skaitītājā.

1. Pārvadātāja atbilstību šā panta trešajā daļā noteiktajām prasībām nosaka republikas pilsētas pašvaldība vai plānošanas reģions, izsniedzot licences kartīti ar speciālu atzīmi. Šī licences kartīte vienlaikus dod tiesības sniegt taksometra pakalpojumus republikas pilsētas vai plānošanas reģiona teritorijā, kurā izsniegta speciālā atļauja (licence).
2. Piekļuvi objekta publiskiem mērķiem paredzētajai teritorijai kontrolē objekta  īpašnieks vai valdītājs.
3. Ministru kabinets nosaka:
4. prasības šā panta ceturtajā daļā noteiktās licences kartītes saņemšanai, kārtību, kādā izsniedz licences kartītes, kā arī gadījumus un kārtību, kādā anulē licences kartītes;
5. pasažieru komercpārvadājumu ar taksometru objekta publiskiem mērķiem paredzētajā teritorijā ar ierobežotu piekļuvi kontroles un informācijas apmaiņas kārtību.”.
6. Papildināt ar 35.2 pantu šādā redakcijā:

**“35.2 Tīmekļvietnes un mobilās lietotnes pakalpojumi.**

1. Tīmekļvietnes vai mobilās lietotnes pakalpojumus autopārvadājumu jomā Latvijas Republikā var sniegt, ja tīmekļvietnes vai mobilās lietotnes pakalpojuma sniedzējs ir reģistrēts Autotransporta direkcijā.
2. Reģistrāciju anulē, ja tīmekļvietnes vai mobilās lietotnes pakalpojuma sniedzēja darbībā konstatē šo komercdarbību reglamentējošo likumu vai Ministru kabineta noteikumu pārkāpumus, kā arī, ja saņemta informācija no atbildīgajām institūcijām.
3. Tīmekļvietnes vai mobilās lietotnes darbību aptur un bloķē Latvijā vai ārvalstīs esoša servera darbību, ja tīmekļvietnes vai mobilās lietotnes reģistrācija ir anulēta vai tā nav reģistrēta vispār.

 (4) Autopārvadājumu pakalpojumu sniegšanai Latvijas Republikā drīkst lietot tīmekļvietnes vai mobilās lietotnes programmu, kura nodrošina:

1) informāciju par piedāvāto pasažieru komercpārvadājumu pakalpojumu, tarifiem, papildmaksu par papildu pakalpojumiem, pārvadātāju, autovadītāju un autotransporta līdzekli, kā arī iespēju pieprasīt transportlīdzekli, kas piemērots personai ar kustību traucējumiem;

2) tiešsaistē var pieprasīt un apstiprināt komercpārvadājumu pakalpojumu;

3) pasažieru komercpārvadājumos ar vieglo automobili iespēju aprēķināt braukšanas maksu un veikt samaksu tiešsaistē bezskaidrā naudā, kā arī brauciena beigās pasažierim uz tīmekļvietnē vai mobilajā lietotnē reģistrēto pasažiera elektroniskā pasta adresi nosūtīt elektroniski sagatavotu rēķinu un informāciju par saņemto komercpārvadājumu pakalpojumu.

(5) Tīmekļvietnes vai mobilās lietotnes pakalpojumu sniedzējam aizliegts tīmekļvietnē vai mobilajā lietotnē reģistrēt un piedāvāt pārvadātāju, autovadītāju un autotransporta līdzekli, kas neatbilst šā likuma prasībām.

(6) Tīmekļvietnes vai mobilās lietotnes pakalpojuma sniedzējam aizliegts atteikt pasažieru komercpārvadājumu pakalpojumu, kā arī dzēst vai labot informāciju par Latvijas teritorijā tīmekļvietnē vai mobilajā lietotnē pieņemtajiem, atteiktajiem un veiktajiem komercpārvadājumu pakalpojumiem, autovadītājiem un autotransporta līdzekļiem.

(7) Tīmekļvietnes vai mobilās lietotnes pakalpojuma sniedzējs par Latvijas teritorijā tīmekļvietnē vai mobilajā lietotnē piedāvātajiem, pārvadātāja atteiktajiem un veiktajiem pasažieru komercpārvadājumiem, autovadītājiem un autotransporta līdzekļiem sniedz informāciju Valsts ieņēmumu dienestam un glabā šo informāciju vismaz piecus gadus.

(8) Ministru kabinets nosaka:

1. prasības un kārtību tīmekļvietnes vai mobilās lietotnes pakalpojuma sniedzēja reģistrācijai;
2. gadījumus, kādos aptur tīmekļvietnes un mobilās lietotnes darbību un anulē reģistrāciju, kā arī darbības apturēšanas un reģistrācijas anulēšanas kārtību;
3. prasības tīmekļvietnē vai mobilajā lietotnē norādāmās informācijai;
4. tīmekļvietnes vai mobilās lietotnes pakalpojuma sniedzēja darbības uzraudzības kārtību;
5. informācijas apjomu un kārtību kādā tīmekļvietnes vai mobilās lietotnes pakalpojuma sniedzējs sniedz informāciju Valsts ieņēmumu dienestam.”.
6. 37. pantā:

izteikt trešo daļu šādā redakcijā:

“(3) Pasažieris komercpārvadājumu pakalpojumu ar taksometru nolīgst vienojoties mutvārdos vai izmantojot elektronisko sakaru pakalpojumus, tostarp tiešsaistes režīmā tīmekļvietnē vai mobilajā lietotnē. Pakalpojuma līguma izpildi apliecina taksometra skaitītāja reģistrēts darījumu apliecinošs dokuments (čeks).”;

papildināt pantu ar piekto daļu šādā redakcijā:

“(5) Pasažieris komercpārvadājuma pakalpojumu ar vieglo automobili nolīgst tiešsaistē tīmekļvietnē vai mobilajā lietotnē. Pakalpojuma līguma izpildi apliecina brauciena beigās pasažierim uz tā tīmekļvietnē vai mobilajā lietotnē reģistrēto elektroniskā pasta adresi nosūtīts elektroniski sagatavots rēķins, kas atbilst grāmatvedības un nodokļu jomu reglamentējošo normatīvo aktu prasībām par attaisnojuma dokumentiem un satur informāciju par saņemto pakalpojumu un pakalpojuma sniedzēju.”.

1. 39. pantā:

izteikt 5.1 daļu šādā redakcijā:

“(5.1) Braukšanas maksa pasažieru komercpārvadājumiem ar taksometru vai vieglo automobili ir kopējā naudas summa par braucienu, kuru veido nolīgšanas maksa, maksa par brauciena garumu vai brauciena ilgumu, vai nolīgšanas maksa, maksa par brauciena garumu un brauciena ilgumu kopā. Braukšanas maksā neiekļauj papildmaksu par atsevišķi no komercpārvadājuma sniegtiem pakalpojumiem vai papildu izmaksām pakalpojuma izpildei.”;

papildināt ar 5.2, 5.3 un 5.4 daļu šādā redakcijā:

"(5.2) Pasažieru komercpārvadājumos ar taksometru:

1. braukšanas maksas aprēķinam pārvadātājs nosaka tarifu nolīgšanai, tarifu vienam kilometram un tarifu vienai minūtei;
2. tarifiem var noteikt atlaides vai palielinājumus, kas nepārsniedz 50 procentus, sagatavojot cenrādi. Cenrādī norāda tarifus ar iekļautām atlaidēm vai palielinājumiem un to atšifrējumu.
3. cenrādī atsevišķi norāda šā likuma 35.1 panta trešās daļas 5.punktā noteiktos tarifus un informāciju par papildmaksu;

4) pārvadātājs par tarifiem un cenrādi (ja tāds sagatavots) paziņo, iesniedzot iesniegumu speciālās atļaujas (licences) saņemšanai, vai speciālās atļaujas (licences) darbības laikā, ja tarifi vai cenrādis tiek mainīts;

5) tarifus pārvadātājs norāda uz autotransporta līdzekļa virsbūves, cenrādi izvieto autotransporta līdzekļa salonā uz priekšējā paneļa, kā arī norāda tīmekļvietnē vai mobilajā lietotnē.

 (5.3) Pasažieru komercpārvadājumos ar taksometru paziņojumā un cenrādī norādāmo informāciju un prasības informācijas par tarifiem izvietošanai uz autotransporta līdzekļa un tā salonā nosaka Ministru kabinets.

(5.4)Pasažieru komercpārvadājumos ar vieglo automobili:

1) braukšanas maksu aprēķina saskaņā ar tīmekļvietnes vai mobilās lietotnes pakalpojuma sniedzēja norādītu tarifu nolīgšanai, tarifu vienam kilometram un tarifu vienai minūtei;

2) tarifus un papildmaksu tīmekļvietnes vai mobilās lietotnes pakalpojuma sniedzējs norāda tīmekļvietnē vai mobilajā lietotnē.”.

1. 40. pantā:

izteikt panta nosaukumu šādā redakcijā:

**“40. Pārvadātāja, autovadītāja un tīmekļvietnes vai mobilās lietotnes pakalpojuma sniedzēja pienākumi un atbildība”**

papildināt pantu ar devīto, desmito, vienpadsmito, divpadsmito, trīspadsmito un četrpadsmito daļu šādā redakcijā:

“(9) Pasažieru komercpārvadājumos ar taksometru vai vieglo automobili pieņemot izsaukumu pēc pasažiera, kuram ir kustību traucējumi, pieprasījuma, pārvadātājam vai tīmekļvietnes vai mobilās lietotnes pakalpojuma sniedzējam jānodrošina autotransporta līdzeklis, kas piemērots personas ar kustību traucējumiem pārvadāšanai un autovadītājs, kurš var sniegt pakalpojumu personai ar kustību traucējumiem.

1. Pasažieru komercpārvadājumos ar taksometru vai vieglo automobili autovadītājam ir pienākums pēc pilnvarotās kontroles institūcijas amatpersonas pieprasījuma iesniegt pārbaudei pārvadājumu veikšanai nepieciešamos dokumentus un nodrošināt iespēju nolasīt taksometra skaitītāja summāros rādītājus vai informāciju par tīmekļvietnē vai mobilajā lietotnē reģistrēto pārvadājumu pakalpojumu.
2. Pasažieru komercpārvadājumos ar taksometru:
3. autovadītājam ir pienākums pirms brauciena informēt pasažieri par braukšanas maksas aprēķinā piemēroto tarifu, kā arī papildmaksu, atbilstoši cenrādim;
4. autovadītājam aizliegts veikt pasažieru komercpārvadājumus, ja taksometra skaitītājs nav ieslēgts, ja tas neatbilst normatīvajos aktos noteiktajām metroloģiskajām prasībām un, ja nav ievērota taksometra skaitītāja lietošanas kārtība atbilstoši normatīvajiem aktiem par nodokļu un citu maksājumu reģistrēšanas elektronisko ierīču un iekārtu lietošanu;
5. autovadītājam aizliegts uzņemt taksometrā citus pasažierus, ja tam nepiekrīt taksometrā esošie pasažieri vai ar citu personu starpniecību (kuras nepiedalīsies braucienā) aizliegts uzaicināt un komplektēt pasažierus, norādot brauciena virzienu vai galapunktu;
6. autovadītājam, norēķinoties ar pasažieri atbilstoši taksometra skaitītāja reģistrētajai braukšanas maksai vai kopējai maksai, ko veido braukšanas maksa un cenrādī noteiktā papildmaksa, ir pienākums izsniegt taksometra skaitītāja reģistrētu darījumu apliecinošu dokumentu (čeku);
7. Pārvadātājam ir pienākums nodrošināt iespēju taksometros norēķināties ar bezskaidru naudu.
8. Pasažieru komercpārvadājumos ar vieglo automobili:
9. autovadītājs braukšanas maksas aprēķinam lieto tīmekļvietni vai mobilo lietotni, kuras programma nodrošina iespēju tiešsaistē pieprasīt, apstiprināt un atteikt pārvadājumu pakalpojumu, aprēķināt braukšanas maksu un veikt samaksu bezskaidrā naudā;
10. autovadītājam aizliegts veikt pasažieru komercpārvadājumus, ja tīmekļvietne vai mobilā lietotne nedarbojas tiešsaistes režīmā;
11. autovadītājam aizliegts maksu par pasažieru komercpārvadājumu pakalpojumu saņemt skaidrā naudā;

4) autovadītājam aizliegts uzņemt pasažieri izmantojot citus komercpārvadājumu pakalpojuma pieprasījuma veidus.

(14) Tīmekļvietnes vai mobilās lietotnes pakalpojuma sniedzējs un pārvadātājs, kas sniedz pasažieru komercpārvadājumu pakalpojumu izmantojot tīmekļvietnes vai mobilo lietotni, ir solidāri atbildīgi par pasažieru komercpārvadājumu pakalpojumu.”.

1. Papildināt 43.pantu ar sesto daļu šādā redakcijā:

“(6) Pasažierim ir tiesības pārtraukt pakalpojuma līgumu un atteikties maksāt par pasažieru komercpārvadājumu pakalpojumu, ja autovadītājs pārkāpj šā likuma 40.panta vienpadsmitās daļas 2.punktu vai trīspadsmitās daļas 2.punktu.”.

1. Pārejas noteikumus papildināt ar 38. un 39.punktu šādā redakcijā:

38. Šā likuma grozījumi 1.panta 32.1 un 32.2 punktā, 2.pantā, 4.2 pantā, 29.panta otrajā, ceturtajā, piektajā, sestajā, septītajā, astotajā un devītajā daļā, 35.panta pirmajā daļā, 35.panta 1.1, 1.2, 1.3 daļā, 35.panta trešajā daļā, 35.panta 3.1 daļā, 35.panta piektajā daļā, 35.panta 5.1 un 5.2 daļā, 35.panta sestajā daļā, 35.panta 6.1 daļā, 35.1 pantā, 35.2 pantā, 37.panta trešā un piektajā daļā, 39.panta 5.1, 5.2,5.3 un 5.4 daļā, 40.panta nosaukumā un devītajā, desmitajā, vienpadsmitajā, divpadsmitajā, trīspadsmitajā, četrpadsmitajā daļā stājas spēkā 2019.gada 1.maijā.

39. Ministru kabinets līdz 2019.gada 1.maijam izdod 4.2 panta trešajā daļā, 29.panta devītajā daļā, 35.panta 1.3, 3.1, 5.2 un 6.1 daļā, 35.1 pantapiektajā daļā, 35.2 panta astotajā daļā un 39.panta 5.3 daļā minētos noteikumus”.

Satiksmes ministrs T.Linkaits

Vīza: Valsts sekretāra vietā

Valsts sekretāra vietniece Dž.Innusa